Vostok (kosmosa kuģis)

Vostok ( — 'austrumi') bija pirmo PSRS kosmosa kuģu sērija 1960. gados.

Kosmiskais aparāts sākotnēji tika iecerēts, lai to varētu izmantot spiegošanas mērķiem: uzņemtās fotofilmas tiktu atgrieztas nolaižamajā aparātā (Zeņit). Galvenais konstruktors šo konstrukciju izveidoja tādu, ka ar to varētu lidot un atgriezties uz zemi arī cilvēks. Tikai šī projekta militārā prioritāte ļāva gūt atbalstu no valsts augstākajām institūcijām.

 Konstrukcija 
Kosmiskā kuģa kopējā masa sasniedza 4,73 tonnas, garums (bez antenām) — 4,4 m., maksimālais diametrs — 2,43 m.

Vostok sastāvēja no lodveida nolaižamā aparāta un koniska instumentu nodalījuma. Nolaižamais aparāts bija 2,3 m diametrā un ar 2,46 t masu. Tajā atradās katapultējamais krēsls, ar kuru kosmonauts varēja katapultēties starta laikā, ja notiktu nesējraķetes avārija. Tāpat katapultēšanos izmantoja nolaišanās laikā, jo nolaižamais aparāts nebija apgādāts ar mīkstās piezemēšanās sistēmu. 7 km augstumā kosmonauts katapultējās, un nolaidās uz zemes ar izpletni.
Instrumentu nodalījums bija 2,43 m diametrā un 2,25 m garumā ar masu 2,27 t. Tajā atradās bremzēšanas dzinējsistēma un degvielas tvertnes.

 Versijas 

 Vostok 1K 
Vostok 1K bija prototipa kosmiskais aparāts. To izmantoja, lai izmēģinātu pamatsistēmas un pārbaudītu izvelēto koncepciju.

 Vostok 2K 

Vostok 2K bija foto un radiosignālu izlūkošanas aparāts.

 Vostok 3KA 
Vostok 3KA izmantoja tieši cilvēku lidojumiem (pirmie divi bija bezpilota izmēginājumu lidojumi). Pavisam veikti seši kosmonautu lidojumi.

 Vostok lidojumi 

 Bezpilota lidojumi 
 Kosmosakuģis Sērijasnumurs Misija Starts Nesējs Ilgums Nolaišanās Derīgā krava Piezīmes1KP  1  Korabļ-Sputņik 1    8K72  ~5 gadi      Pacēlās augstākā orbītā1K  1  Korabļ-Sputņik    8K72  0 d   Suņi Čaika un Ļisička  Nesējraķetes avārijas dēļ tika iznīcināts1K  2  Korabļ-Sputņik 2    8K72  1 d 2 h    Suņi Strelka un Belka  Pirmās dzīvās būtnes pēc orbitala lidojuma atgrieztas uz zemi1K  3  Korabļ-Sputņik 3    8K72  1 diena    Suņi Pčolka un Muška  Bremzēšanas manevra kļūmes dēļ sadega atmosfērā1K  4  Korabļ-Sputņik    8K72K  ~5 min    Suņi Damka un Krasavka  Kosmosa kuģis atdalījās priekšlaicīgi un nolaidās ar izpletni3KA  1  Korabļ-Sputņik 4    8K72K  1 h 41 min    Kosmonauta makets, suns Černuška  Kosmosa kuģa cilvēkam izmēģinājums3KA  2  Korabļ-Sputņik 5    8K72K  1 h 46 min    Kosmonauta makets, suns Zvjozdočka  Pēdējais izmēģinājums pirms cilveka lidojuma

 Pilotējamie lidojumi 
 Kosmosakuģis Sērijasnumurs Misija Starts Nesējs Ilgums Nolaišanās Apkalpe Piezīmes3KA  3  Vostok-1    8K72K  1 h 48 min    Jurijs Gagarins  Pirmais cilvēks kosmosā3KA  4  Vostok-2    8K72K  1 d 1 h 18 min    Germans Titovs  Pirmā pilna diena kosmosā3KA  5  Vostok-3    8K72K  3 d 22 h 22 min    Andrijans Nikolajevs  Pirmais vienlaicīgs divu kosmosa kuģu lidojums3KA  6  Vostok-4    8K72K  2 d 22 h 56 min    Pāvels Popovičs  Pirmais vienlaicīgs divu kosmosa kuģu lidojums3KA  7  Vostok-5    8K72K  4 d 23 h 7 min    Valērijs Bikovskis  Ilgākais lidojums kosmosā3KA  8  Vostok-6    8K72K  2 d 22 h 50 min    Valentīna Tereškova  Pirmā sieviete kosmosā

 Skatīt arī 
 Vostok-1

Kategorija:Vostok kosmosa kuģi